pythainlp/thai_wikipedia_clean_20230101 huggingface dataset:
ประเทศนี้ตั้งอยู่บริเวณเส้นศูนย์สูตร ตอนกลางของทวีปแอฟริกา โดยทิศเหนือติดกับแคเมอรูน ทิศตะวันออกและทิศใต้ติดกับกาบอง ทิศตะวันตกติดกับมหาสมุทรแอตแลนติก บริเวณอ่าวกินี
มีพื้นที่ 28,051 ตารางกิโลเมตร โดยมีเมืองหลวงคือ กรุงมาลาโบ (Malabo) ซึ่งตั้งอยู่บนเกาะ Bioko
จำนวนประชากร 6.6 แสนคน (ปี 2551)
ภูมิอากาศ อากาศร้อนชื้น ฝนตกชุก ปริมาณน้ำฝนโดยเฉลี่ยกว่า 2,000 มิลลิเมตร อุณหภูมิโดยเฉลี่ย 25 องศาเซลเซียส
เมืองสำคัญ เมืองบาทา (Bata) ซึ่งเป็นเมืองท่าสำคัญ
ข้อมูลเศรษฐกิจ ปี 2551
หน่วยเงินตรา ฟรังก์เซฟา (CFAfr)
อัตราแลกเปลี่ยน 1 บาท ประมาณ 13.17 CFAfr (พฤศจิกายน 2552)
ผลิตภัณฑ์มวลรวมในประเทศ 17.3 พันล้านดอลลาร์สหรัฐ (ปี 2551)
รายได้ประชาชาติต่อหัว 34,045 ดอลลาร์สหรัฐ (ปี 2551)
การขยายตัวทางเศรษฐกิจ ร้อยละ 10.6 (ปี 2551)
สภาพเศรษฐกิจโดยทั่วไป
ก่อนการได้รับเอกราชของอิเควทอเรียลกินี องค์ประกอบสำคัญทางเศรษฐกิจ ได้แก่ การเกษตร โดยเฉพาะการปลูกโกโก้ และกาแฟ การทำปศุสัตว์ ป่าไม้และการประมง แต่ในปัจจุบัน การพัฒนาภาคการเกษตรของอิเควทอเรียลกินีไม่ได้รับการเอาใจใส่จากภาครัฐ ส่งผลให้ผลผลิตที่ได้ลดลงและมีการส่งขายภายในตลาดท้องถิ่นเท่านั้น จากที่เคยผลิตโกโก้ได้มากถึง 36,161 ตัน ในปี 2512 เหลือเพียง 76 ตัน ในปี 2547 นอกจากนี้ ผลผลิตอื่น ๆ มีการผลิตลดลงเรื่อยมา
ในปี 2538 มีการค้นพบแหล่งสำรองน้ำมันขนาดใหญ่ในอ่าวกินี ซึ่งส่งผลต่อการเติบโตทางเศรษฐกิจของอิเควทอเรียลกินีอย่างมาก โดยการส่งออกน้ำมันกลายเป็นรายได้หลักของประเทศ นอกจากนี้ อิเควทอเรียลกินียังได้ค้นพบแหล่งก๊าซธรรมชาติ และมีการจัดตั้งบริษัท Sonagaz ในปี 2548 จากการค้นพบแหล่งน้ำมันและก๊าซธรรมชาตินี้ ทำให้ต่างชาติเข้าไปลงทุนในอิเควทอเรียลกินี เช่น สหรัฐฯ ลงทุนในสาขาน้ำมันตั้งแต่ปี 2540 ส่งผลให้ผลิตภัณฑ์มวลรวมของประเทศร้อยละ 93 มาจากแหล่งน้ำมันและก๊าซธรรมชาติ และเป็นรายได้ของรัฐบาลร้อยละ 94 และส่งออกร้อยละ 99 ในปี 2548
การเติบโตในภาคธุรกิจน้ำมันทำให้รัฐบาลมีการใช้จ่ายเพิ่มมากขึ้น โดยเฉพาะด้านสาธารณูปโภค ในระหว่างปี 2546-2548 มีการใช้จ่ายสูงกว่าร้อยละ 70 อย่างไรก็ตามมีข้อกังวลจากหลายฝ่ายในเรื่องความไม่โปร่งใสของรัฐบาลในการใช้จ่ายงบประมาณดังกล่าว
แม้อิเควทอเรียลกินีจะมีอัตรารายได้ต่อหัวสูง แต่อิเควทอเรียลกินีประสบปัญหาความแตกต่างระหว่างคนจนและคนรวยอย่างมาก นอกจากนี้ การพัฒนาในส่วนภูมิภาคและชนบทของอิเควทอเรียลกินีไม่ได้รับการพัฒนาอย่างทั่วถึง อันเนื่องมาจากการที่รัฐบาลมุ่งพัฒนาพื้นที่ที่มีการค้นพบแหล่งน้ำมันเพียงอย่างเดียว โดยเฉพาะเมืองหลวง Malabo เมืองท่า Luba และเมือง Bata
นอกจากน้ำมันและก๊าซธรรมชาติ อิเควทอเรียลกินียังมีทรัพยากรธรรมชาติที่ยังไม่ได้มีการนำมา ใช้อย่างจริงจัง เช่น ไททาเนียม แร่เหล็ก แมงกานีส ยูเรเนียม และสินแร่ทองคำ
ภาษาราชการ ภาษาสเปน และภาษาฝรั่งเศสเป็นภาษาราชการ
ภาษาพื้นเมืองอื่น ๆ ได้แก่ Fang Bubi Ibo และ Pidgin English
ฮิการุ อูตาดะ
ฮิการุ อูตาดะ  หรือที่รู้จักในฝั่งประเทศตะวันตกว่า อูตาดะ (Utada) เกิดเมื่อวันที่ 19 มกราคม ค.ศ. 1983 เป็นนักร้องแนวอาร์แอนด์บี (R&amp;B) และเจป็อป (J-Pop) เป็นศิลปินสาวเชื้อสายญี่ปุ่น ผู้ซึ่งประสบความสำเร็จมากที่สุดคนหนึ่งในปัจจุบัน ด้วยความสามารถของเธอ งานเพลงเกือบทั้งหมดเธอจะเขียนและเรียบเรียงทำนองด้วยตนเอง ผลงานของเธอจากเริ่มแรก ขายได้มากกว่า 40,000,000 ชุด
แนวเพลงของฮิการุ อูตาดะ มักจะเป็นอาร์แอนด์บี แต่ปัจจุบัน เพลงของเธอจะเป็นแนวป็อปมากขึ้นจากการปรับปรุงทำนองของเธอเอง ซิงเกิลชุดแรกของเธอที่ประสบความสำเร็จอย่างมากคือ ซิงเกิลออโตแมติก/ไทม์วิลเทล โดยเฉพาะ ออโตแมติก
ชีวิตในวัยเด็กและการเริ่มต้น.
ฮิการุ อูตาดะเกิดในเมืองนิวยอร์ก ประเทศสหรัฐอเมริกาจากพ่อแม่ชาวญี่ปุ่นที่มีชื่อเสียงในอุตสาหกรรมเพลงของญี่ปุ่น พ่อของเธอชื่ออูตาดะ เทรูซาเนะ  ทำงานเป็นโปรดิวเซอร์เพลงอยู่ในเมืองนิวยอร์ก ส่วรแม่ชื่ออาเบะ จุงโกะ  อดีตเคยเป็นนักร้องชื่อดังในช่วงปี ค.ศ. 1970 - ค.ศ. 1979 ชื่อในวงการของเธอคือ  ตาและยายเป็นนักร้อง (เพลงญี่ปุ่นโบราณ) และ ร้องเพลงอยู่ทั่วฮกไกโดและโฮโตกุ อูตาดะมีผลงานการบันทึกเสียงกับแม่ครั้งแรกเมื่อมีอายุได้ 12 ปี และวางจำหน่ายผลงานเพลงในชื่อ ยูทรี (หมายความว่า อูตาดะหมายเลข 3) จนกระทั่ง ค.ศ. 1996 เธอได้เริ่มทำงานเพลงเดี่ยวชื่อ "ไอว์บี สตรองเกอร์" ซึ่งเป็นผลงานเพลงแรกที่เธอได้แต่งเนื้อร้องขึ้นเอง โดยมีนามปากกาว่า "คิวบิกยู" แต่ผลงานไม่ได้ถูกวางจำหน่ายในสหรัฐอเมริกาแต่อย่างใด จนสร้างความไม่แน่ใจในการทำงานเพลงของเธอ แต่ในที่สุด โครสทูยู ซิงเกิลเปิดตัวของเธอก็ได้วางจำหน่ายในปี ค.ศ. 1997 และได้วางจำหน่ายอัลบั้มเปิดตัวอย่าง "พรีเชียส" ในญี่ปุ่นเมื่อวันที่ 28 มกราคม ค.ศ. 1998 และวางจำหน่ายซ้ำอีกครั้งเมื่อ 31 มีนาคม ค.ศ. 1999 โดยยอดวางจำหน่ายอยู่ที่ 702,060 แผ่น
1998 - 2003 : ประสบความสำเร็จทั่วญี่ปุ่น.
อูตาดะย้ายกลับมาอยู่ในเมืองโตเกียว ประเทศญี่ปุ่นในปลายปี ค.ศ. 1998 โดยทำสัญญากับโตชิบา-อีเอ็มไอในการออกผลงานซิงเกิลและอัลบั้มทั้งหมด โดยการเข้ามาในวงการเพลงของเธอเพื่อเป็นนักร้องและนักแต่งเพลงต่างจากนักร้องคนอื่นที่ต้องการเข้ามาในวงการเพื่อได้รับความนิยมและมีชื่อเสียง ซิงเกิลภาษาญี่ปุ่นแรกคือ ออโตแมติก/ไทม์วิลเทล ซึ่งมียอดวางจำหน่ายมากกว่า 2 ล้านแผ่น และ มูวฟ์วิน' อินวิทเอาท์ยู ก็มียอดวางจำหน่ายกว่า 1 ล้านแผ่น และอัลบั้ม "เฟิสต์เลิฟ" ซึ่งเป็นอัลบั้มภาษาญี่ปุ่นแรกของเธอมียอดวางจำหน่ายสูงกว่า 7 ล้านแผ่นในญี่ปุ่นและ 3 ล้านแผ่นในต่างประเทศ ซิงเกิลเฟิสต์เลิฟที่วางจำหน่ายถัดมาจากตัวอัลบั้มเปิดตัว ทำให้เธอถูกบันทึกว่าเป็นสุดยอดศิลปินอันดับ 5 ของการจัดอันดับศิลปินที่ดีที่สุดในคริสตวรรษที่ 20 หลังจากนั้นอีก 2 ปีที่เธอหยุดการทำงานเบื้องหน้าเพื่อทำอัลบั้มใหม่ "ดิสแทนส์" อัลบั้มเพลงภาษาญี่ปุ่นลำดับที่ 2 วางจำหน่ายในปี ค.ศ. 2001มียอดวางจำหน่ายสูงถึง 3 ล้านแผ่นในสัปดาห์แรก ในอัลบั้มประกอบไปด้วยซิงเกิลที่ได้รับความนิยมอย่าง แอดดิกเทตทูยู ฟอร์ยู / ไทม์ลิมิตและแคนยูคีปอะซีเครต? "ดิสแทนส์" จึงกลายเป็นอัลบั้มที่ยอดวางจำหน่ายสูงที่สุดในปี ค.ศ. 2001 รวม 4.43 ล้านแผ่น แอดดิกเทตทูยู เป็นซิงเกิลที่ทำสถิติเป็นซิงเกิลจากศิลปินผู้หญิงที่มียอดวางจำหน่ายเกิน 1 ล้านแผ่นในสัปดาห์แรก และแคนยูคีปอะซีเครต? ถูกจัดอันดับจากโอริกอนให้เป็นซิงเกิลที่มียอดวางจำหน่ายสูงสุดอันดับ 6 และ 10 ตามการจัดลำดับซิงเกิลที่วางจำหน่ายในญี่ปุ่นนับตั้งแต่วันที่ 1 มกราคม ค.ศ. 1999 - 24 เมษายน ค.ศ. 2006
2004 - 2005 : เปิดสู่ตลาดต่างประเทศ.
อัลบั้มรวมซิงเกิ้ลแรกของเธอที่ชื่อ Utada Hikaru Single Collection Vol.1 ออกเมื่อวันที่ 31 มีนาคม 2004 นั้นกลายเป็นอัลบั้มขายดีที่สุดของปี 2004 ในประเทศญี่ปุ่น ทำให้เธอเป็นศิลปินเดี่ยวที่ทำรายได้และยอดขายเป็นอันดับที่1 สี่ครั้งในชาร์ประจำปี และยังเป็นอัลบั้มที่รวมผลงานอัลบัมแรกที่ทำยอดขายเป็นอันดับที่1 ในรอบหกปี, และเป็นอัมบัมรวมของศิลปินหญิงอัลบั้มแรกที่ติด 1 ในตลอดระยะเวลา26ปี. แม้จะอัลบัมนี้จะประสบความสำเร็จแต่อัลบั้มนี้ได้รับการโปรโมทที่น้อยมาก และไม่มีเพลงหรือภาพใหม่เลย; นอกจากนี้อัลบัมนี้ยังชาร์ตของ Oricon นานกว่าผลงานอื่นๆของ Utada นับจากวันที่ปล่อยผลงานออกมา (กว่า 2 ปี) อัลบั้มขายได้มากกว่า 2,575,000 หน่วยในประเทศญี่ปุ่นทำให้เป็น 34 อัลบั้มที่ขายดีที่สุดตลอดกาลในประเทศ. เดือนต่อมาเมื่อวันที่ 21 เมษายนเธอได้ออกผลงานที่ญี่ปุ่นในปีเดียวกัน (2004) ซึ่งมีชื่อว่า "誰かの願いが叶うころ(Dareka no Negai ga Kanau Koro)"ซึ่งขึ้นอันดับ1 สำหรับซิงเกิ้ลสองสัปดาห์ติดต่อกัน และขายได้ 365,000 แผ่นภายในสิ้นปีและยังเป็นเพลงธีมหลักสำหรับหนังฝีมือสามีเก่าของเธอเป็นผู้กำกับเรื่อง Casshern
ในช่วงกลางปี 2004, Utada ได้ย้ายกลับไปที่ New York และเริ่มทำงานเพลงสากลและเซ็ญสัญญาภายใต้ค่าย Island Def Jam Music Group ในวันที่ตุลาคม 5, 2004, เธอได้ออกอัลบั้มเปิดตัวครั้งแรกที่อเมริกาเป็นภาษาอังกฤษที่ชื่อว่า "Exodus" ภายใต้ชื่อ "อูตาดะ" ภายใต้สังกัด Universal. มันได้เปิดตัว1เดือนล่วงหน้า และวางแผงในวันที่ 9 กันยายนในประเทศญี่ปุ่นแถมพร้อมกับหนังสือเล่มพิเศษ ในการสัมภาษณ์ MTV, Utada กล่าวว่า "ฉันไม่คิดว่ามันจะเป็นสิ่งที่ฉันต้องกังวลกับมัน จะเห็นได้ชัดว่า ฉันมองในจุดที่แตกต่างอนึ่งมันยากมากๆ ที่จะหาคนเอเชียที่ประสปผลสำเร็จในฝั่งอเมริกาตอนนี้." Exodus เป็นซิงเกิลที่สี่ติดต่อกันของ Utada ที่ไปเปิดตัวที่ 1 จำนวนยอดขาย 500,000 ชุดในสัปดาห์แรก ถึงแม้ที่จัดความช่วยเหลือของ Timbaland ในการผลิตและร่วมแต่งเพลงบางเพลงในอัลบัมกับศิลปินชาวอเมริกัน แต่ก็ไม่ค่อยจะประสปผลสำเร็จเท่าที่ควร โดยขายได้ 55,000 หน่วย โดยใช้ "Easy Breezy" เป็นซิงเกิลแรกที่ใช้ในการเปิดตัวในต้นเดือนสิงหาคมปี 2004, ทำอันดับสูงสุดได้ที่ 9 ของ Billboard Hot Dance / Club Airplay และตามด้วย "Devil Inside" ในเดือนและอีกสองสัปดาห์ต่อมา และอูตาดะก็ได้ขึ้นปกของนิตยสาร Interview magazine ฉบับในเดือนมิถุนายน ปี2005
"Exodus '04"ถูกปล่อย ณ สิ้นเดือนมิถุนายน 2005 พร้อมกับเวอร์ชันremixes จาก Scumfrog, ริชาร์ด Vission, JJ Flores และ Peter Bailey, ในสหราชอาณาจักรเพิ่มอีก 2 remixes คือ "You Make Me Want to Be a Man" จากอัลบั้ม Exodus'04 โดยใช้ชื่อว่า "You Make Me Want to Be a Man [Bloodshy &amp; Avant Mix]" และ "You Make Me Want to Be a Man [Junior Jack Mix]. โดยในปลายปี Utada ได้รับการโหวต "Number 1 Favorite Artist of 2004" โดยสำรวจความคิดเห็นผู้อ่าน Oricon ประจำปี.
จากสี่ซิงเกิลในอัลบัมภาษาอังกฤษของเธอ "Exodus" "You Make Me Want to Be a Man" เปิดตัวในเดือนตุลาคม 2005 "Devil Inside" กลายเป็นที่นิยมมากๆ ในสหรัฐอเมริกาและขึ้นอันดับ1 ของชาร์ต Billboard Hot Dance / Club Airplay และปกของทั้งอัลบัม Exodus และซิงเกิล "You Make Me Want to Be a Man" ที่วางขายที่สหราชอาณาจักรก็ได้มีการทำปกให้แตกต่างจากที่ขายในประเทศสหรัฐอเมริกาและญี่ปุ่นรุ่นอีกด้วย
เนื่องจากพ่อและแม่ของเธอเป็นศิลปินที่มีชื่อเสียงมาก่อนในอุตสาหกรรมเพลงญี่ปุ่น จึงเป็นแรงสนับสนุนหลักในเรื่องชีวิตและการงานของเธอเป็นอย่างมาก
ฮิการุ อูตาดะ ได้แต่งงานกับ คิริยะ คาซูอากิ ผู้กำกับภาพยนตร์ชาวญี่ปุ่น ในวันที่ 6 กันยายน ค.ศ. 2002 จากการสนับสนุนของพ่อและแม่ของเธอ อย่างไรก็ตาม ทั้งคู่ได้หย่ากันในวันที่ 2 มีนาคม ค.ศ. 2007 ในขณะที่พ่อและแม่ของเธอนั้นเคยแต่งงานและหย่ากันมาแล้วถึง 7 ครั้ง เธอจึงไม่รู้สึกถึงความพังทลายของชีวิตคู่มากเท่าใดนัก ซึ่งคิริยะได้กำกับมิวสิกวิดีโอของเธอหลายเพลงด้วย
หลังจากนั้นในเดือนกันยายน ค.ศ. 2009 ได้มีข่าวจากสื่อบันเทิงในญี่ปุ่นว่าเธอได้คบกับศิลปินวาดภาพอายุ 35 ปี แต่หลังจากนั้นไม่นานเธอก็ได้ออกมาประกาศว่าเธอได้เลิกกับแฟนคนใหม่แล้ว เนื่องจากเหตุผลเดิมคือไม่มีเวลาให้แก่กันและกัน
ปริ๊นซ์ ออฟ เทนนิส เจ้าชายลูกสักหลาด
ปริ๊นซ์ ออฟ เทนนิส  หรือ ปริ๊นซ์ ออฟ เทนนิส เจ้าชายลูกสักหลาด (ชื่อในฉบับอนิเมะ) เป็นการ์ตูนญี่ปุ่นที่เขียนและวาดภาพประกอบโดยทาเคชิ โคโนมิ การ์ตูนมังงะเรื่องนี้ตีพิมพ์ในนิตยสารโชเน็งจัมป์รายสัปดาห์ ของสำนักพิมพ์ชูเอชะ ตั้งแต่เดือนกรกฎาคม ค.ศ. 1999 ถึงมีนาคม ค.ศ. 2008 โดยมีทั้งหมด 42 เล่มจบ วิซมีเดียได้รับอนุญาตให้เผยแพร่ฉบับภาษาอังกฤษในอเมริกาเหนือ
ปริ๊นซ์ ออฟ เทนนิส ฉบับภาพยนตร์ ไลฟ์แอกชัน.
ปริ๊นซ์ ออฟ เทนนิส ฉบับภาพยนตร์ กำกับโดย ยูอิจิ อาเบะ และออกฉายในญี่ปุ่นวันที่ 13 พฤษภาคม พ.ศ. 2549 จัดจำหน่ายโดย โชจิกุฟิล์ม โดยมีการจัดทำออกมาในฉบับภาษาญี่ปุ่นเพียงอย่างเดียว นำแสดงโดย ฮงโฮ คานาตะ (เรียวมะ) และ ชิโรตะ ยู (คุนิมิตซึ)
เรื่องราวของในฉบับภาพยนตร์จะดัดแปลงจากฉบับมังงะโดยมีเนื้อหาที่สั้น โดยเรื่องราวเริ่มต้นจากที่เรียวมะเข้ามาเรียนที่เซชุน และได้แข่งขันกับฟุโดมิเนะ โดยได้ข้ามส่วนที่แข่งกับเซนต์รูดอล์ฟและยามาบุกิไป โดยสุดท้ายได้แข่งกับโรงเรียนเฮียวเท ซึ่งในนัดสุดท้ายนั้นผลการแข่งขันของเซชุนและเฮียวเทคือ ชนะสอง แพ้สอง และเสมอหนึ่ง ทำให้เรียวมะเป็นคนสุดท้ายที่จะมาแข่งขันตัดสินกับฮิงะกิ (ตัวละครพิเศษเฉพาะในฉบับภาพยนตร์) ในรอบพิเศษและชนะไป
ลักษณะที่ดัดแปลงของฉบับภาพยนตร์คือโค้ชของเซชุน ริวซากิ สุมิเระ ในฉบับภาพยนตร์จะเป็นหญิงสาวแทนที่จะเป็นคุณป้า (แสดงโดย ฮิโตมิ ชิมาทานิ) ซึ่งส่งผลให้ไม่มีตัวละคร ริวซากิ ซากุโนะ
และในขณะนี้ลิขสิทธิ์ DVD และ VCD ในประเทศไทยโดยบริษัท TIGA จำกัด
เอจิเซ็น เรียวมะย้ายเข้ามาเรียนที่มัธยมต้นโรงเรียนเซชุนหรือในภาษาญี่ปุ่นคือ"เซซุน งาคุเอน"(青春学園, Seishun Gakuen) หรือเรียกสั่นๆว่า"เซงาคุ" (Seigaku 青学) โรงเรียนดังที่มีชื่อเสียงด้านเทนนิส เป็นหนุ่มน้อยอัจฉริยะ แชมป์ 4 สมัยซ้อนในการแข่งขันรุ่นจูเนียร์ของอเมริกา เรียวมะเข้าชมรมได้ไม่ทันไร ก็ไต่เต้าขึ้นเป็นนักกีฬาตัวจริงที่เป็นเด็กปี 1 คนแรกในชมรม ภายหลังจากได้เป็นตัวแทนแล้วได้ไปร่วมแข่งขันของโรงเรียนไปแข่งในระดับเขต และในรอบชิงชนะเลิศได้เจอกับโรงเรียนฟุโดมิเนะ
จบการแข่งขันโรงเรียนเซชุนได้เป็นตัวแทนแข่งขันในระดับโตเกียวร่วมกับโรงเรียนฟุโดมิเนะ โดยมีโรงเรียนทั้งหมด 108 โรงเรียนร่วมแข่งขัน การแข่งขันได้แบ่งออกเป็น 4 บล็อก โดยโรงเรียนเซชุนได้เจอกับโรงเรียนเซนต์รูดอล์ฟ ในขณะที่ฟุโดมิเนะเจอกับโรงเรียนเฮียวเทใน ในรอบแปดทีมสุดท้าย และผลการจับคู่ในรอบสี่ทีมสุดท้ายได้แก่
จบการแข่งขัน 5 โรงเรียนจากเขตโตเกียวได้ไปร่วมการแข่งขันในระดับภูมิภาคคันโต โดยโรงเรียนเฮียวเทเป็นโรงเรียนที่ห้าที่ได้สิทธิร่วมแข่งขัน
ในการแข่งขันระดับคันโตมีทีมร่วมแข่งขันทั้งหมด 16 ทีม (โดยชื่อในวงเล็บเป็นชื่อจังหวัด)
ตัวละคร (แบ่งตามโรงเรียนที่สังกัด).
โรงเรียนในเขตโตเกียว.
โรงเรียนเซชุน.
(นางแอ่นหวนกลับ อัพเกรดเป็น ฟินิกซ์ถลาลม ปลาวาฬเผือกเป็น มังกรขาว พิฆาตหมีสีน้ำตาลเป็นพิฆาตกิเลน),เคานท์เตอร์ที่ 4 ตบแมลงเม่า,เคาเตอร์ลูกที่ 5 นายทวารเฮคาทันไคร์ (อสูรร้อยหัตถ์),เคาเตอร์ลูกที่ 6 พลุดวงดาว,Close Eyes
คริติคอลวินด์ท่าที่1 "ลมแสง"
โรงเรียนฟุโดมิเนะ.
ท่าไม้ตาย "ราชสีห์คลั่ง (ออร่าสัตว์ป่า), ไรซิ่งซ๊อต, ลูกคลุ้มคลั่ง"
ท่าไม้ตาย "โซนิคบลิท, ระเบิดโซนิค, เร่งความเร็ว, ออร่าสัตว์ป่า, ควิกเสิร์ฟ, ไนโตรเอช"
ท่าไม้ตาย "คิกเสิร์ฟ, สปอท, ออร่าสัตว์ป่า"
ท่าไม้ตาย "ลูกถล่มปฐพี, ออร่าสัตว์ป่า"
โรงเรียนเซนต์รูดอล์ฟ.
ท่าไม้ตาย "ลูกขอบแร็กเก็ต (จะมองเห็นลูกเป็นหลายลูก)"
ท่าไม้ตาย "วิเคราะห์ข้อมูล"
ท่าไม้ตาย "ไรซิ่งซ๊อต,ทวิสสปินซ๊อต"
โรงเรียนยามาบุกิ.
ท่าไม้ตาย "สไลน์ดิ่ง, เปลี่ยนวิถีการตบลูก, การเคลื่อนไหวแบบยืดหยุ่น", Destruction, สัมผัสที่8 "อาลัยวิญญาณ"
ท่าไม้ตาย: ทวิสต์เสิร์ฟ,ไดรฟ์ B (พูดง่ายๆคือ เลียนแบบการเล่นของเอจิเซ็น เรียวมะ นั่นแหละ)
โรงเรียนเฮียวเท.
ฉายา : King, หัวหน้าลิง (เรียวมะ เรียก), ขุนพลลิงภูเขา (เรียวมะ เรียก)
-ท่าไม้ตาย : ทันพอยซ์เซอร์ เสิร์ฟ, โลกแห่งน้ำแข็ง(อัพเกรด มาเป็น Atobe Kingdom),บทเพลงแห่งหายนะ (อัพเกรด มาเป็น ระบำแห่งความสิ้นหวัง (บทเพลงแห่งหายนะ+ทันพอยซ์เซอร์)), สายตาจับการเคลื่อนไหวจุดอ่อนหรือการบาดเจ็บของคู่ต่อสู้
-ท่าไม้ตาย:จันทราร่วงหล่น (เหมือนพิฆาตหมีสีน้ำตาล),F&amp;D (Fake &amp; Drop Shot),S.A.S (Flat Approach Shot),S.S.A.S (Side Spin Approach Shot)
-ท่าไม้ตาย : Moonsault, ท่ากายกรรม (เหนือกว่าคิคุมารุ)
-ท่าไม้ตาย :"Deep Rising,Rising Counter,วิ่งเร็ว"
-คำพูดติดปาก : ฮ้าว~, สุดยอดเลย, เมื้อกี้เห็นหรือเปล่าน่ะ
-ท่าไม้ตาย "เสิร์ฟ &amp; วอลเล่ย์, Magic Volley, ซูเปอร์ไรซิ่ง
-ฉายา: นักก๊อปปี้
-ท่าไม้ตาย "เลียนแบบท่าไม้ตายของคู่แข่ง"
-คำพูดติดปาก : อุ้ส (ครับ)
-ท่าไม้ตาย "สกั๊ตเสิร์ฟ, นีโอสกั๊ตเสิร์ฟ"
-ท่าไม้ตาย "Enbu Tennis"
-คำพูดติดปาก : Gekokujou (คลื่นลูกใหม่ไล่คลื่นลูกเก่า / เลื่อยขาเก้าอี้)
-คำพูดติดปาก: ไปได้แล้ว
โรงเรียนอื่นในเขตคันโต.
โรงเรียนมิโดริยามะ.
โรงเรียนมิโดริยามะ (緑山中学校) จากจังหวัดไซตามะ
โรงเรียนรคคาคุ.
โรงเรียนรคคาคุ（市立六角中学校）จากจังหวัดจิบะ
ท่าไม้ตาย "เล็งคอร์ดบอล"
ท่าไม้ตาย "สายตาจับการเคลื่อนไหวจุดอ่อนกับการเคลื่อนไหวของคู่ต่อสู้"
ท่าไม้ตาย "เชือดนิ่ม ๆ"
ท่าไม้ตาย "ประสานกลางอากาศ"
ท่าไม้ตาย "ตีลูกไม่หมุน, เป่าฝุ่นด้วยลมหายใจ"
ท่าไม้ตาย "สกายไฮวอลเล่ย์"
ท่าไม้ตาย "ชู้ตครอส"
โรงเรียนสาธิตริคไค.
ฉายา :อัจฉริยะ
ฉายา :ชายผู้มี 4 ปอด, ปราการเหล็ก
โรงเรียนในเขตอื่น.
โรงเรียนชิเทนโฮจิ.
โรงเรียนชิเทนโฮจิ （四天宝寺中学校）จากโอซะกะ
ฉายา : ไบเบิลเทนนิส
- ท่าไม้ตาย : เทนนิสพื้นฐาน (สมบูรณ์แบบ)
คำพูดติดปาก : เอสตาซี้
- ท่าไม้ตาย: เทพบังตา(ใช้ได้ทั้งลูกเสิร์ฟและตีแบ็คแฮนด์),สภาวะไร้ตัวตน = นำไปสู่ประตูบานที่2ท่าระเบิดปัญญา
- ท่าไม้ตาย : วิ่งเร็ว (กว่า คามิโอะอีก) (Speed Star)
- ท่าไม้ตาย: ลูกถล่มปฐพี108 ท่า, การสลายพลังทำลายของบอล ที่ตีมาเฉพาะลูกถล่มปฐพีเท่านั้น
- ท่าไม้ตาย : IQ200 เพื่อวิเคราะห์ข้อมูลของท้าไม้ตายที่คู่ต่อสู้ตีมา,เทนนิสแบบฮา ๆ (+ฮิโตอุจิ)
- ท่าไม้ตาย : เล่นแบบโลดโผน (เหมือนลิง), Super ultra great delicious กงล้อพายุหมุน,ผลของการนำไปสู่ ประตูบานที่1 ผลของการฝึกตนทั้งร้อย ประตูบานที่ 2 ผลของการระเบิดปัญญา,ประตูบานที่3 สภาวะไร้ที่ติ
- ท่าไม้ตาย : เลียนแบบเทคนิค เสียง และสไตล์การเล่น,เทนนิสแบบฮา ๆ (+โคฮารุ)
โรงเรียนฮิงะ.
โรงเรียนฮิงะ （比嘉中学校）จากโอกินาวะ
- ท่าไม้ตาย: ย่นระยะทางได้ทุกทิศทาง,Big Bang Serve(บิ๊กแบงค์ เสิร์ฟ),Habu Serve
- ท่าไม้ตาย: Big Bang Serve (บิ๊กแบงค์ เสิร์ฟ), ไฮนิ่งเวิยน์ เสต็ป, แคริโอก้า เสต็ป (ใช้ตอนแข่งกับเรียวมะ)
- ท่าไม้ตาย: ย่นระยะทาง(ไปด้านหน้า)
- ท่าไม้ตาย: ย่นระยะทาง,Viking Horn (ไวกิ้ง ฮอนด์)
- ท่าไม้ตาย: ย่นระยะทาง(ไปด้านหลัง),Habu Smash (เขมือบ)
โรงเรียนโจเซโชนัน.
โรงเรียนโจเซโชนัน （城成湘南中学校）
คุณครูสาวสวยที่เป็นอาจารย์ที่ปรึกษา เธอทำการ Coordination นักเรียนทุกคน โดยเรียกนักเรียนทุกคนว่า "สิ่งประดิษฐ์"
นักเรียนชายตัวสูงที่แข่งขันกับเอจิเซ็น เรียวมะในศึกคันโต ถือว่าเป็นนักเรียนที่มีฝีมือดีที่สุดในโรงเรียนโจเซโชนัน
- ท่าไม้ตาย - ลูกมิราจ (Mirage), ลูกดีฟอิมเพาส์ Deep Impouse
ทีม U-17.
ทีมโรงเรียนมัธยมปลายที่ปรากฏตัวใน The Prince of Tennis II ในฐานะสมาชิกของค่ายเทนนิส U-17 ชั้นยอดสำหรับทีม All-Japan นักเรียนมัธยมปลายเหล่านี้ได้รับการยกย่องว่าเป็นนักเทนนิสเยาวชนชั้นนำของญี่ปุ่น การเข้าค่ายทำได้โดยการเชิญเท่านั้น
นักเทนนิสที่ได้ฉายาว่า "ยามเฝ้าประตูนรก" เป็นสมาชิกที่อยู่คอร์ท 5 ใน U-17 และเป็นสมาชิกหมายเลขที่ 5 ของทีมชาติญี่ปุ่น ในอดีตอยู่ที่คอร์ด เบอร์ 5 แต่ยอมลดชั้นลงมา เพื่อให้คนอื่นไต่ระดับต่อไป หนึ่งในนั้น คือ โทคุงาวะ คัตสึยะ ความหวังของทีมชาติญี่ปุ่นต่อไป เขาเป็นคนเดียว ที่สามารถเอาชนะ เบียวโดอิน โฮโอ ในการแข่งขัน เมื่อ 2 ปีก่อน เขาสามารถแบกหินหนักเป็นสิบสิบตันได้ เป้าหมายเดิมของเขาคือการเป็นผู้เล่นอันดับหนึ่งในญี่ปุ่นเพื่อสร้างแรงบันดาลใจให้กับกลุ่มเด็กกำพร้าที่เขาเล่นด้วยบ่อยๆ แม้จะมีท่าทางแข็งกร้าว แต่เขาก็มีด้านที่อ่อนโยนและเต็มใจที่จะยื่นมือช่วยเหลือผู้ที่ต้องการความช่วยเหลือ
- ท่าไม้ตาย: Black Jack Knife,Black Tomahawk,สภาวะไร้ที่ติ
เป็นสมาชิกที่อยู่คอร์ท 1 ใน U-17 และเป็นสมาชิกหมายเลขที่ 4 ของทีมชาติญี่ปุ่น แทนที่ เอจิเซ็น เรียวกะที่ถอนตัว เดิมทีเป็นผู้เล่นชั้นนำจากต่างประเทศ เป็นสมาชิกของคนแรกที่เคยถูกขายหน้าในการแข่งขันกับเบียวโดอิน หลังจากการสูญเสียครั้งนั้น เขาฝึกบนภูเขาและได้รับความช่วยเหลือจากทั้งโอนิและอิริเอะเพื่อแก้แค้นเบียวโดอิน และเป็นคนที่ 1 ในนั้น ที่สามารถที่ตีพร้อมกันได้ทั้ง 10 ลูก ภายในครั้งเดียว
- ท่าไม้ตาย:ลูกเสิร์ฟสายรุ้ง,Destruction,Black Hole
เป็นสมาชิกที่อยู่คอร์ท 3 ใน U-17 เช่นเดียวกับโอนิ เขาอาจจะเหนือกว่าก็ได้ เขาเป็นนักแสดงทั้งในและนอกสนาม แกล้งทำเป็นว่าอ่อนแอและดิ้นรนเพื่อกล่อมคู่ต่อสู้ให้รู้สึกปลอดภัย หรือแค่แกล้งเพื่อนร่วมทีม เขามีความเข้าใจที่เฉียบแหลมในบุคลิกของผู้อื่นและสนใจอย่างมาก เขาชอบเล่นแซกโซโฟน
เป็นสมาชิกหมายเลขที่ 2 ของทีมชาติญี่ปุ่น ชอบแกล้งนักกีฬา ม.ต้น อยู่เสมอ เป็นผู้เล่นเพียงคนเดียวในค่าย U-17 ที่ โอนิไม่สามารถเอาชนะได้ เป็นนักเทนนิสที่มีข้อมืออันอ่อนนุ่มสามารถรับลูกได้ทุกสถานการณ์
เป็นสมาชิกหมายเลขที่ 10 ของทีมชาติญี่ปุ่น อดีตอยู่โรงเรียนสาธิตริคไค
เป็นสมาชิกหมายเลขที่ 9 ของทีมชาติญี่ปุ่น อดีตเป็นกัปตันทีมโรงเรียนเฮียวเท
พริ้นซ์ ออฟ เทนนิส
พริ๊นซ์ ออฟ เทนนิส
เออร์เนสต์ เฮมิงเวย์
เออร์เนสต์ มิลเลอร์ เฮมิงเวย์ (; พ.ศ. 2442-2504) นักประพันธ์นวนิยายและนักเขียนเรื่องสั้นชาวอเมริกันผู้ใช้ลีลาภาษาที่สั้นกระชับ เกิดที่ โอค ปาร์ก รัฐอิลลินอย เริ่มทำงานเป็นผู้สื่อข่าวกับหนังสือพิมพ์ "เดอะแคนซัสซิตีสตาร์" เข้าเป็นทหารในสงครามโลกครั้งที่ 1 ประจำรถพยาบาลทหารจนได้รับบาดเจ็บเมื่อปี พ.ศ. 2461 ทำให้เฮมิงเวย์ได้รับเหรียญกล้าหาญ
งานสำคัญชิ้นแรกของเฮมิงเวย์ได้แก่งานรวบรวมเรื่องสั้นในชื่อ "ในสมัยของเรา" (In Our Time พ.ศ. 2468) งานที่ทำให้เฮมิงเวย์ประสบผลสำเร็จโดยแท้จริงได้แก่เรื่อง "แล้วดวงตะวันก็ฉายแสง" (The Sun Also Rises พ.ศ. 2469) ซึ่งได้แรงบันดาลใจจากประสบการณ์จากการเข้า "กลุ่มวัยที่ถูกทอดทิ้ง" (lost generation) ของบรรดาหนุ่มต่างด้าวที่ใช้ชีวิตผจญภัยในฝรั่งเศสและสเปน ความหลงใหลไฝ่ฝันในวีรกรรมของลูกผู้ชายเกี่ยวกับการทำสงคราม การล่าสัตว์ การตกปลาและการสู้วัวกระทิงทำให้งานต่าง ๆ ของเฮมิงเวย์รวมทั้ง "รักระหว่างรบ" (A Farewell to Arms พ.ศ. 2472) และ "ความตายในช่วงบ่าย" (Death in the Afternoon พ.ศ. 2475) "ศึกสเปน" (For Whom the Bell Tolls พ.ศ. 2483) และ "เฒ่าผจญทะเล" (The Old Man and the Sea เขียนจบเมื่อปี พ.ศ. 2495 และ ทำให้เขาได้รับรางวัลรางวัลพูลิตเซอร์ในปีต่อมา)
ในปี พ.ศ. 2497 เฮมิงเวย์ได้รับรางวัลโนเบลสาขาวรรณกรรม ในฐานะผู้สื่อข่าวในสงครามโลกครั้งที่ 2 เฮมิงเวย์ได้เข้าร่วมในวันดีเดย์ (พ.ศ. 2487) ด้วย หลังจากสงครามกลางเมืองสเปนสิ้นสุดลง เฮมิงเวย์ได้อาศัยอยู่ในคิวบาและอาศัยอยู่ที่นั่นตลอดมาจนเกิดการปฏิวัติในปี พ.ศ. 2503 จึงได้ย้ายกลับสหรัฐ
เออร์เนสต์ เฮมิงเวย์ผ่านการแต่งงาน 4 ครั้ง และมักเป็นโรคเครียดและหดหู่ เนื่องจากความกลัวเรื่องสุขภาพและความเจ็บป่วย เพราะในครอบครัวเขามีบรรพบุรุษที่ป่วยด้วยโรคที่ถ่ายทอดทางพันธุกรรม หลังจากป่วยเรื้อรังและดื่มสุรามานาน เฮมิงเวย์ได้ฆ่าตัวตายด้วยปืนลูกซองแฝดสำหรับล่าสัตว์
สมเด็จพระไชยเชษฐาธิราช
พระอุปภัยพุทธบวรไชยเชษฐาธิราช หรือที่รู้จักกันดีในพระนาม สมเด็จพระไชยเชษฐาธิราช  ถือเป็นพระมหากษัตริย์ผู้ยิ่งใหญ่ที่สุดพระองค์หนึ่งของชาติลาว ทรงเป็นผู้นำแห่งอาณาจักรล้านช้าง ผู้สถาปนากรุงเวียงจันทน์ให้เป็นศูนย์กลางอารยธรรม และเป็นศูนย์รวมศิลปะวัฒนธรรมต่าง ๆ ของอาณาจักรล้านช้างเข้าไว้ด้วยกัน ประวัติศาสตร์สันนิษฐานว่าพระองค์เป็นพระญาติหรือพระนัดดาในพระนางจิรประภาเทวีพระมหากษัตรีย์แห่งอาณาจักรล้านนา
ในรัชสมัยพระยาโพธิสาลราช (พ.ศ. 2063-2090) พระองค์เป็นผู้เคร่งครัดทางศาสนาพุทธเป็นอย่างยิ่ง ได้มีพระราชโองการให้พลเมืองเลิกนับถือผีสางเทวดา เลิกการทรงเจ้าเข้าผีทั่วพระราชอาณาจักร ให้รื้อศาลหลวง ศาลเจ้าผีเสื้อเมืองทรงเมือง และให้หันมานับถือพระพุทธศาสนาแทน ทรงสร้างวัดสุวรรณเทวโลกเพื่อเป็นสัญลักษณ์แห่งพระพุทธศาสนา แต่เนื่องจากประเพณีการนับถือผีนั้นมีมาช้านาน และได้ฝังเข้าไปในจิตใจของประชาชนทั่วไป จึงยากที่จะเลิกอย่างเด็ดขาดได้
ครั้นต่อมาทางอาณาจักรล้านนาว่างกษัตริย์ปกครอง จึงได้อัญเชิญเจ้าไชยเชษโฐหรือเชษฐวังโส พระโอรสของพระเจ้าโพธิสาร หรือเจ้าชายแห่งเมืองหลวงพระบาง(เสด็จพระราชสมภพและเติบโตอยู่ที่เมืองหลวงพระบาง) ไปครองนครล้านนา เมื่อปี พ.ศ. 2089 ทรงครองราชเป็นกษัตย์เป็นพระองค์ที่ 15 สาเหตุที่ท่านทรงมีอำนาจในแคว้นล้านนาหรือนครเชียงใหม่ เนื่องด้วยอำนาจของบิดาที่เคยเข้าไปแทรกแซงในล้านนาเป็นสำคัญ เมื่อพระเจ้าโพธิสารเสด็จสวรรคต พ.ศ. 2090 ด้วยถูกช้างล้มทับขณะประพาสป่า ทรงกลับนครได้เพียง 3 สัปดาห์ก็สวรรคต เมื่อสวรรคตแล้ว พระโอรสทั้งหลายต่างแย่งชิงราชสมบัติกัน อาณาจักรล้านช้างได้แตกเป็น 2 ฝ่ายคืออาณาจักรฝ่ายเหนือและฝ่ายใต้ ได้แก่ เจ้าศรีวรวงษาราชกุมาร (เจ้ามหาอุปราชศรีวรวงษา) และเจ้ากิจธนวราธิราช (เจ้าท่าเรือ) ผู้เป็นพระราชโอรสองค์รองต่างพยายามจะขึ้นครองราชย์สมบัติเป็นกษัตริย์องค์ใหม่ ในที่สุดเจ้าท่าเรือสามารถยึดครองเมืองหลวงพระบางไว้ได้ ขุนนางล้านช้างและเจ้าศรีวรวงษาราชกุมารจึงเชิญพระเจ้าไชยเชษฐาธิราชเสด็จกลับมานครหลวงพระบางเพื่อรับเถลิงถวัลยราชสมบัติระงับเหตุวุ่นวายที่จะเกิดขึ้น และได้อัญเชิญพระแก้วมรกตที่ประดิษฐานอยู่ที่วัดบุปผาราม เชียงใหม่ รวมทั้งพระพุทธสิหิงค์และพระแก้วขาวไปด้วย เมื่อเสด็จถึงล้านช้าง ทรงยึดราชสมบัติจากเจ้าท่าเรือไว้ได้ โดยการสนับสนุนของเจ้าศรีวรวงษาราชกุมาร(ภายหลังได้รับแต่งตั้งเป็นเจ้ามหาอุปราชศรีวรวงษาในรัชสมัยของพระไชยเชษฐาธิราช และได้รับแต่งตั้งเป็นกษัตริย์องค์แรกในยุคล้านช้างตกเป็นเมืองขึ้นของพม่าซึ่งได้รับการสนับสนุนและแต่งตั้งจากบุเรงนอง)เป็นสำคัญซึ่งทั้งช่วยเป็นทัพร่วมตีขนาบยึดเมืองหลวงพระบางจากเจ้าท่าเรือและเสนอชื่อให้พระเจ้าไชยเชษฐาธิราชทรงดำรงตำแหน่งกษัตริย์ ภายหลังได้รับแต่งตั้ง เมืองหลวงพระบางได้เปลี่ยนชื่อเป็น "กรุงศรีสัตนาคนหุต" พระองค์จึงขึ้นครองราชสมบัติ นับเป็นมหาราชองค์ที่ 2 ของลาว ที่ทรงพระปรีชาสามารถ ทรงพระนามว่า "พระเจ้าไชยเชษฐาธิราช"
พระพุทธศาสนาในยุคของพระเจ้าไชยเชษฐาธิราช นับว่ามีความเจริญถึงขั้นขีดสุด ทรงได้สร้างวัดสำคัญมากมาย ที่สำคัญที่สุดคือ การสร้างองค์พระธาตุหลวงขึ้นมาใหม่ให้ใหญ่โตมโหฬารสมกับที่เป็นปูชนียสถานคู่แผ่นดินพระราชอาณาจักร และได้สร้างวัดในกำแพงเมืองอยู่ประมาณ 120 วัด และยังได้สร้างวัดพระแก้ว ซึ่งเป็นที่ประดิษฐานของพระแก้วมรกต ที่นำมาจากเมืองเชียงใหม่ ในสมัยนี้ได้มีการแต่งวรรณกรรมหลายเรื่อง เช่น สังสินชัย การเกต พระลักพระราม เป็นต้น และทรงเป็นผู้ตราจารีต12ครรลอง14ขึ้นให้ประชาชนและบรรดาเจ้าแลพระยาทั้งหลายภายในอาณาจักรได้ปฏิบัติสืบทอดกันมา หรือที่เรียกว่า "ฮีต12คอง14"นั่นเอง
สมัยนี้อาณาจักรอยุธยาได้มีความสัมพันธ์ลาวอย่างแน่นแฟ้น ได้ร่วมมือกันเพื่อต่อสู้กับพม่า ได้สร้างเจดีย์ "พระธาตุศรีสองรัก" ในอำเภอด่านซ้าย จังหวัดเลย เพื่อเป็นอนุสรณ์ แห่งความเป็นพี่เป็นน้องกัน ของสองอาณาจักร
พระเจ้าไชยเชษฐาธิราชได้ทรงย้ายเมืองหลวงจากเมืองเชียงทองมาอยู่ที่เวียงจันทน์ ได้ประดิษฐานพระแก้วมรกต และพระแซกคำ (พระพุทธสิหิงค์ หรือพระสิงค์) ไว้ที่เวียงจันทน์ เรียกว่าเวียงจันทน์ล้านช้างส่วนพระบางประดิษฐานไว้ที่เมืองเชียงทอง จึงได้ชื่อว่าหลวงพระบางมาจนถึงบัดนี้ บางครั้งก็เรียกชื่อว่าล้านช้างหลวงพระบาง และได้สร้างวัดเป็นที่ประดิษฐานพระแก้วมรกตขึ้นเป็นพิเศษ พระองค์ได้ทรงสร้างพระธาตุหลวง ซึ่งถือเป็นสถาปัตยกรรมชิ้นยอดเยี่ยมของลาวเมื่อ พ.ศ. 2109 ซึ่งต่อมาได้ถูกพวกปล้นจากยูนนานทำลายเสียหายไปมาก
นอกจากพระองค์จะได้ทรงสร้างพระธาตุ อื่น ๆ และพระพุทธรูปสำคัญ ๆ อีกมากมาย เช่น พระเจ้าองค์ตื้อ ที่เวียงจันทน์ พระเจ้าองค์ตื้อ ที่อำเภอท่าบ่อ จังหวัดหนองคาย พระเสริม พระสุก พระใส พระอินทร์แปลง พระองค์แสน ทรงสร้างวัดพระธาตุ ที่จังหวัดหนองคาย และพระธาตุที่จมน้ำโขงอยู่ พระธาตุบังพวน อำเภอเมืองหนองคาย สร้างวัดศรีเมือง จังหวัดหนองคาย และพระประธานในโบสถ์ นามว่า พระไชยเชษฐา พระศรีโคตรบูร ที่แขวงคำม่วน พระธาตุอิงรัง ที่แขวงสุวรรณเขต (สุวรรณเขต) พระธาตุศรีสองรัก อำเภอด่านซ้าย จังหวัดเลย และทรงปฏิสังขรณ์พระธาตุพนม เป็นต้น
พระเจ้าไชยเชษฐาธิราชทรงประคับประคองนำราชอาณาจักรล้านช้างผ่านพ้นภัยการเป็นเมืองขึ้นของพม่าไปได้ ตลอดรัชสมัยของพระองค์ แม้ว่าในขณะนั้นอาณาจักรล้านนา (เสียแก่พม่า พ.ศ. 2101) และอาณาจักรอยุธยา (เสียแก่พม่า พ.ศ. 2107) ต้องตกเป็นเมืองขึ้นของพม่าแล้ว แต่หลังจากพระองค์สวรรคตในปี พ.ศ. 2114 เนื่องจากท่านต้องไปปราบกบฎที่เมืองโองการหรือเมืองอัตปือแต่ท่านกลับเสียท่าให้กับหัวหน้ากบฎชาวกูยที่แข็งเมืองซ้อนกลจนทัพของมหาราชแห่งล้านช้างต้องแตกพ่ายและท่านถูกสำเร็จโทษในเวลาต่อมา พอมาถึง พ.ศ. 2117-2118 พระเจ้าบุเรงนองได้ยกทัพมาตีลาวและได้รับชัยชนะ และทรงนำโอรสองค์เดียวของพระเจ้าไชยเชษฐาธิราชซึ่งประสูติในปีที่สวรรคต ไว้เป็นประกันที่หงสาวดีด้วย ต่อจากนั้นมาหลายปีแผ่นดินลาวก็วุ่นวายด้วยเรื่องราชสมบัติ
จน พ.ศ. 2134 พระเถระเจ้าอาวาสวัดต่าง ๆ จึงได้ประชุมกันลงมติให้ส่งทูตไปเชิญพระหน่อแก้วกุมาร ซึ่งเป็นตัวประกันอยู่ประเทศพม่ากลับมาครองราชย์ และในเวลานั้นพระเจ้าบุเรงนองสวรรคตลง พม่าเริ่มอ่อนแอลง และพระหน่อแก้วกุมารขึ้นครองราชย์สมบัติ พ.ศ. 2135 และประกาศอิสรภาพไม่ขึ้นกับพม่าต่อไป
ปราสาทพระเทพบิดร
ปราสาทพระเทพบิดร เป็นปราสาทเพียงองค์เดียวในวัดพระศรีรัตนศาสดาราม เป็นปราสาทจตุรมุข ยอดปรางค์มีนภศูล และมงกุฎอยู่บนยอด ประดับกระเบื้องเคลือบ องค์เดียวในประเทศไทย ภายใน
มีพระบรมรูปหล่อของพระมหากษัตริย์ 9 พระองค์